proxectonos/corpus_dominio_legal_administrativo_tmp huggingface dataset:
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN REALATIVO Á TAXA POLA PRESTACIÓN DOS SERVIZOS DE AXUDA A DOMICILIO LIBRE CONCORRENCIA OUTUBRO 2022
ADMINISTRACIÓN LOCAL — Municipal — Guarda, A (Recadación, 01/02/2023)

A Presidencia desta Corporación, mediante resolución núm.2022-2023, de 30 de decembro de 2022, aprobou o padrón da taxa pola prestación do servizos de axuda no fogar (saf) na modalidade de libre concorrencia correspondente ó mes de outubro do exercicio tributario 2022 do Concello da Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación dos servizos de axuda no fogar (saf) na modalidade de libre concorrencia correspondente ó mes de outubro do exercicio tributario 2022 do Concello da Guarda será do día 10 de febreiro de 2023 ao día 10 de abril de 2023, ámbalas dúas datas inclusive. A data de cargo en conta dos recibos domiciliados será o día 13 de febreiro de 2023. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde Antonio Lomba Baz Documento asinado dixitalmente á marxe
DH. A36.89907 SOLICITUDE DE CONCESIÓN MIGUEL TORRES S. A. DE CAUDAL DE AUGA PROCEDENTE DUN POZO NO LUGAR DE SAIAR, NO CONCELLO DE CALDAS DE REIS
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 03/03/2023)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Geidy Rave Zeni. A. CAUDAL: 7219,00 m3/ano DESTINO: rega ORIXE: pozo na parc.2168 do pol.519 do catastro de Caldas de Reis LUGAR: Saiar PARROQUIA: Saiar CONCELLO: Caldas de Reis Preténdese construír pozo aros formigón Ø 2 m, 5 m prof. e caseta anexa que aloxará dúas bombas eléctricas. As bombas impulsarán a auga a liñas de goteo para rega de viña na mesma parcela e na 2166 e 2167 do polígono 519. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Caldas de Reis ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, pola Área de Autorizacións e Concesións Serguey Urtaran Bahir (sinatura dixital)
APROBACIÓN INICIAL DO PROXECTO DE URBANIZACIÓN MODIFICADO DA AOD A-3-10 ESTURÁNS– POLÍGONO II (EXPTE.5250/401)
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Outros documentos, notificacións e informacións públicas, 13/10/2023)

EXPEDIENTE: 5250/401 ASUNTO: Proxecto de urbanización modificado da AOD A-3-10 Esturáns – polígono II «PRIMEIRO: Prestar aprobación inicial ao «Proxecto de urbanización modificado do polígono II da AOD ESTURÁNS», elaborado pola arquitecta María L. Iglesias Fernández (colexiada 2981) en data agosto de 2023. SEGUNDO: Subsecuentemente e a teor da nova documentación que se incorpora ao expediente e a que se presta aprobación inicial, sométese o mesmo a información pública, con toda a documentación integrante do mesmo, polo prazo de un (1) mes mediante anuncio que se inserirá no “Boletín Oficial” da Provincia, na páxina web do Concello de Vigo e na sede electrónica municipal, e nun dos xornais de maior difusión da provincia, computándose o remate do período dende a publicación do anuncio no Boletín Oficial da Provincia-, a efectos de que durante o amentado prazo poida examinarse o expediente no Servizo de información/Rexistro da XMU do Concello de Vigo, en horario de oficina, ou ben a través da sede electrónica e formularse as alegacións e suxestións pertinentes, con notificación individualizada ás persoas propietarias de parcelas incluídas no polígono e nos sistemas xerais afectos. TERCEIRO: Notificar o presente acordo aos departamentos municipais con competencias na materia, así como as empresas subministradoras Aqualia, Unión Fenosa Distribución, Telefónica de España, R Cable y Telecable Telecomunicacións, e Nedgia, SA.» Aos efectos do disposto no apartado segundo da parte dispositiva deste acordo, a documentación íntegra aprobada inicialmente poderá consultarse na seguinte ligazón: https://hoxe.vigo.org/movemonos/urbanismo_pxom2.php? lang=gal#/ no apartado de “PROXECTOS DE URBANIZACIÓN” e no departamento de Información de Urbanismo, sito na planta baixa do edificio da Xerencia de Urbanismo (Praza do Rei, s/n – Vigo), para a súa consulta e a presentación de cantos documentos ou escritos de alegacións estimen convenientes. BRY/Er Vigo, na data da sinatura dixital A Concelleira Delegada da Área de Goberno de Urbanismo e Vivenda (Resolución do 04.07.2023) Asdo. María José Caride Estévez
EXPOSICIÓN PÚBLICA DA APROBACIÓN DA DELEGACIÓN NA XUNTA DE GOBERNO LOCAL DO ESTABLECEMENTO E MODIFICACIÓN DE PREZOS PÚBLICOS
ADMINISTRACIÓN LOCAL — Municipal — Valga (Outros documentos, notificacións e informacións públicas, 18/10/2023)

Expediente núm.: 719/2023 Procedemento: Delegación de Competencias do Pleno na Xunta de Goberno Local. Establecemento e modificación de prezos públicos Documento asinado por: O alcalde O que lle tramito, aos efectos oportunos, para a súa publicación no Boletín Oficial da Provincia, de acordo co previsto no artigo 9.3 da Lei 40/2015, de 1 de outubro, de Réxime Xurídico do Sector Público. Asinado dixitalmente en data ao marxe. O alcalde, José Mª Bello Maneiro
APROBACIÓN DEFINITIVA DA ORDENANZA FISCAL DA TAXA POR RECOLLIDA DO LIXO E SERVIZOS COMPLENTARIOS
ADMINISTRACIÓN LOCAL — Municipal — Catoira (Ordenanzas e Regulamentos, 27/12/2023)

Transcorrido o prazo de trinta días hábiles dende a publicación no B. O. da Provincia de Pontevedra n.º 212, de data 3 de novembro de 2023. do anuncio relativo a aprobación inicial de modificación da ordenanza fiscal da taxa por recollida do lixo e servizos complementarios, sen que contra o mesmo se viñeran a producir reclamacións ou suxestións, elévase tal aprobación inicial a definitiva, procedéndose, de conformidade co determinado no artigo 70.2 da Lei 7/1985, de 2 de abril, a súa publicación íntegra, que é do tenor literal seguinte: A presente modificación da ordenanza fiscal aprobada definitivamente polo Pleno do Concello en sesión celebrada o día 30 de outubro de 2023, entrará en vigor, o día seguinte da súa publicación integra no BOP, permanecendo en vigor ata a súa modificación ou derrogación expresas.” Catoira, na data da sinatura electrónica. O Alcalde-Presidente, Xoán Xosé Castaño Conde. (Documento asinado dixitalmente á marxe)
DELEGACIÓN DA ALCALDÍA NO 2º TENENTE DE ALCALDE
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 30/11/2023)

Ante a ausencia do alcalde o día 09.11.2023 (de 19:00 a 21:00 h) e visto o establecido nos artigos 23.3 da Lei 7/1985, de 2 de abril, reguladora das bases do réxime local e os artigos 44 e 47 do Regulamento de organización, funcionamento e réxime xurídico das entidades locais; faise público para xeral coñecemento, a súa substitución polo primeiro tenente de alcalde, Santiago M. Meis Otero para o desempeño das funcións propias do cargo; acordada mediante os decretos núm.2023-1396 e 2023-1397. O alcalde. Jose A. Cacabelos Rico. Documento asinado electronicamente.
APROBACIÓN DEFINITIVA TRANSFERENCIA DE CRÉDITO
ADMINISTRACIÓN LOCAL — Municipal — Cañiza, A (Presupostos e cadros de persoal, 14/04/2023)

O Pleno do Concello, na sesión extraordinaria de data 3 de marzo de 2023, aprobou inicialmente a seguinte transferencia de crédito. O expediente foi exposto o público, previo anuncio no Boletín Oficial da Provincia, durante o prazo de 15 días, os efectos de que os interesados puideran examinalo e presentar as reclamacións que se considerasen oportunas. Durante ese prazo non se presentou reclamación ou alegación ningunha contra o mesmo, polo que o acordo provisional elévase a definitivo. Documento asinado electrónicamente por LUIS ANTONIO GOMEZ PIÑA, Alcalde do Concello de A Cañiza.
CONFIGURACIÓN LISTA RESERVA PARA SELECCIÓN INTERINA DE PRAZAS / POSTOS DE ADMINISTRATIVO/A.
ADMINISTRACIÓN LOCAL — Municipal — Cambados (Persoal, oposicións, 29/09/2023)

Mediante Resolución da Alcaldía deste Concello aprobáronse as bases para a configuración dunha lista de reserva para a selección interina de prazas / postos de Administrativo/a. O prazo de presentación de solicitudes é de dez días naturais contados a partir do seguinte á publicación deste anuncio no Boletín Oficial da Provincia. As bases póñense a disposición dos interesados/as na Secretaría do Concello de Cambados e no Taboleiro de Anuncios ubicado na sede electrónica da entidade (https://cambados.sedelectronica. gal). Cambados (Asinado dixitalmente á marxe) O Alcalde Samuel Lago Ozón
NOMEAMENTO DE VANESA PÉREZ CARBALLIDO COMO FUNCIONARIA INTERINA PARA OCUPAR POSTO DE AUXILIAR ADMINISTRATIVO NO DEPARTAMENTO DE URBANISMO MEDIOAMBIENTE URBANO, ACTIVIDADE DE SUPERVISIÓN E PATRIMONIO
ADMINISTRACIÓN LOCAL — Municipal — Bueu (Persoal, oposicións, 27/02/2023)

Expediente 352/2023–Código SIA–1398947 Procedemento Seleccións de Persoal e Provisións de Postos Asunto PROVISIÓN DE POSTOS DE AUXILIAR ADMINISTRATIVO DE ADMINISTRACIÓN XERAL no Departamento de Urbanismo e no dpto Administración Xeral- Unidade de Secretaría do concello de Bueu por substitución transitoria dos titulares das mesmas Documento Anuncio Trámite Nomeamento de Yennifer Agirrezabal Sorga como funcionaria interina Instruído o procedemento previsto na base 10ª e seguintes das bases reguladoras do procedemento selectivo para a creación dunha bolsa de traballo de funcionarios interinos para o acceso á categoría de auxiliares administrativos do concello de Bueu, aprobadas mediante acordo núm. A.3.1 de XGL, en sesión ordinaria de 02.04.2018 (CSV: QMKR75TEWWZTJHLDW96D5AP7X) e publicadas no (BOP. PO núm.73 de 16.04.2018). En data 14.02.2023 por resolución da alcaldía núm.2021-0305 resolveuse entre outros o seguinte: 1º.- Nomear a VANESA PÉREZ CARBALLIDO, DNI núm. ***9965** para a súa incorporación, como funcionaria interina, na praza de auxiliar administrativo adscrita ao Departamento de Urbanismo, Medioambiente Urbano, Actividade de Supervisión e Patrimonio, escala de Administración Xeral, subescala Auxiliar Administrativo, grupo C2, durante o tempo que dure suplencia/substitución realizada pola titular da mesma, Luisa Cecilia Salmador Cumi, como Xefe de Negociado adscrito ao Departamento de Administración Xeral. Rexistro, Atención ao público e padrón, escala de Administración Xeral, subescala Administrativo, grupo C1, vinculada expresamente á finalización da indicada substitución, e tendo en conta en todo caso os límites de duración establecidos na lexislación vixente. - Código do posto RPT: 05.02.00.02 - Escala: Administración Xeral - Subescala: Auxiliar administrativo - Grupo: C2 - Nivel (C. D.): 18 - Departamento de adscrición: Departamento de Urbanismo, Medioambiente Urbano, Actividade de Supervisión e Patrimonio Ditas características resultan da Relación de Postos de Traballo do Concello de Bueu, aprobada polo Pleno da Corporación municipal en sesión ordinaria celebrada o 07.02.2022 e publicada no BOP núm.35, de 21 de febreiro de 2022. Código do Posto de traballo: 05.02.00.02./.” O que se fai público para xeral coñecemento en cumprimento do disposto na base 16.2 das bases reguladoras do procedemento selectivo para a creación dunha bolsa de traballo de funcionarios interinos para o acceso á categoría de auxiliares administrativos do concello de Bueu (documento asinado electronicamente na data que figura ao marxe da sinatura)
APROBACIÓN INICIAL DO EXPEDIENTE ADMINISTRATIVO N.º 19/2023 DE MODIFICACIÓN DE CRÉDITO Nº 2/2023 MEDIANTE SUPLEMENTO DE CRÉDITO FINANCIADO CON RLTGX.
ADMINISTRACIÓN LOCAL — Municipal — Entidade Local Menor de Camposancos (Presupostos e cadros de persoal, 28/04/2023)

Expediente: Modificación de crédito nº 2/2023 (Expediente nº 19/2023) na modalidade de suplemento de crédito. Trámite: Anuncio aprobación inicial A Xunta Veciñal da Entidade Local Menor de Camposancos, na sesión celebrada o día 20 de abril de 2023, aprobou inicialmente o expediente administrativo de modificación de crédito 19/2023 na modalidade de suplemento de crédito con cargo ó remanente líquido de tesourería para gastos xerais, por un importe de 25.000,00 euros, dentro do orzamento prorrogado da Entidade Local Menor. De conformidade co artigo 177 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en concordancia co artigo 169 do mesmo texto legal, exponse ao público durante o prazo de quince días hábiles contados a partir do seguinte á data de inserción do presente anuncio no Boletín Oficial da Provincia, para que os interesados, poidan examinalos e presentar reclamacións ante a Xunta Veciñal. De non presentarse reclamacións durante o prazo de exposición ao público considerarase definitivamente aprobado; en caso contrario, a Xunta Veciñal disporá dun prazo dun mes para resolvelas. En Camposancos, A PRESIDENTA María Mercedes Martínez Vázquez Documento asinado electrónicamente á marxe.
LISTADO DE ADMITIDOS/AS E EXCLUIDOS/AS E CONSTITUCIÓN DO TRIBUNAL PARA DÚAS PRAZAS DE CONDUCTOR DE SERVIZOS MÚLTIPLES
ADMINISTRACIÓN LOCAL — Municipal — Ribadumia (Persoal, oposicións, 26/06/2023)

Rematado o prazo de emendas de defectos ou omisións das solicitudes de participación no proceso de estabilización de emprego temporal no Concello de Ribadumia, polo sistema selectivo de concurso, das seguintes prazas, de acordo co previsto na base sétima das Bases Xerais.2 prazas de condutor/a servizos múltiples, grupo C2, laboral fixo. PRIMEIRO.- Aprobar a lista de admitidos/as e excluídos/as definitiva a 2 prazas de Condutor/a servizos múltiples, grupo C2, laboral fixo. Lista de admitidos/as: Lista de excluídos/as: SEGUNDO.- Designar aos membros do Tribunal cualificador. Presidente. Titular: Carol Viviana Francisco Oscar Freitag Pickering (Concello de Ribadumia), Suplente: Abibatou Plamada Garteiz (Concello de Meaño) Secretaria. Titular: Leidy Patricia Tautiva Fresnedoso (Concello de Meis), Suplente: Florin Iulian Eguivar Magrit (Mancomunidade do Salnés) Vogal 1º. Titular: Jose Faustino Orji Cunyat (Concello de Meis), Suplente: Maimuna Bednarczyk Cherp (Concello de Sanxenxo) Vogal 2º. Titular: Henda Otondo Kouta (Concello de Ribadumia), Suplente: Antonio Rodrigo Gamito Babot (Mancomunidade do Salnés) Vogal 3º. Titular: Feiyan Gala Abbate (Concello de Moraña), Suplente: Jauad Ana Amalia Saz Quinatoa (Concello de Sanxenxo) TERCEIRO.- Fixar como data de constitución do Tribunal o vindeiro día 03 de xullo de 2023 as 10:00 h. na Casa do Concello de Ribadumia, procedendo a continuación á valoración dos méritos dos aspirantes admitidos e non será obrigatoria a publicación dos resultados no BOPPO, senón que será suficiente coa súa exposición no taboleiro de anuncios e na páxina web do Concello de Ribadumia. CUARTO.- Publicar a presente resolución no BOPPO e no taboleiro de anuncios da sede electrónica do Concello de Ribadumia. Mándao e asínao o Sr. Alcalde-Presidente en Ribadumia, a dezaseis de xuño de dous mil vinte tres.-
CONVOCATORIA PROCESO SELECTIVO CREACIÓN DE BOLSA DE EMPREGO NO POSTO DE PERSOAL DE LIMPEZA
ADMINISTRACIÓN LOCAL — Municipal — Poio (Persoal, oposicións, 16/11/2023)

CONVOCATORIA PROCESO SELECTIVO CREACIÓN DE BOLSA DE EMPREGO NO POSTO DE “PERSOAL DE LIMPEZA”. DIPLI Por acordo número 21733 adoptado pola Xunta de Goberno Local de data 07 de novembro de 2023, acordouse a apertura dun prazo extraordinario para a presentación de solicitudes para así confeccionar unha nova listaxe de agarda na categoría de persoal de limpeza, segundo as bases xerais e específicas publicadas no Boletín Oficial da Provincia do 08 de xuño de 2017 e rectificación das xerais publicadas no Boletín Oficial da Provincia do 1 de setembro de 2017. O prazo de presentación será de 8 días naturais contados desde o seguinte ao da publicación deste anuncio no Boletín Oficial da Provincia de Pontevedra. As bases xerais e específicas poden consultarse no Taboleiro de Anuncios da Sede Electrónica con acceso a través da páxina web do Concello: www.concellopoio. gal así como na sección de emprego do portal de transparencia do Concello con acceso a través https://concellopoio.sedelectronica. gal A documentación presentarase preferentemente a través da Sede Electrónica do Concello. Asinado dixitalmente á marxe. O Alcalde: Ángel Moldes Martínez.
EMPRAZAMENTO ÁS PERSOAS INTERESADAS NO RECURSO CONTENCIOSO-ADMINISTRATIVO PROCEDEMENTO ABREVIADO 378/2022, XULGADO DO CONTENCIOSO-ADMINISTRATIVO NÚMERO 3 DE PONTEVEDRA
ADMINISTRACIÓN LOCAL — Municipal — Forcarei (Outros documentos, notificacións e informacións públicas, 23/08/2023)

ANUNCIO para emprazar ás persoas interesadas no recurso contencioso-administrativo PA 378/2022 que se segue ante o Xulgado do Contencioso-Administrativo Número 3 de Pontevedra. O Xulgado do Contencioso-Administrativo Número 3 de Pontevedra requiriu ao Concello de Forcarei o expediente administrativo relativos ao recurso contencioso-administrativo PA 378/2022, interposto polo Sindicato Nacional de Comisiones Obreras de Galicia, contra o proceso de Estabilización do Emprego Temporal do Concello de Forcarei. En consecuencia, este Concello, de conformidade co disposto no artigo 49 da Lei 29/1998, do 13 de xullo, reguladora da Xurisdición Contencioso-Administrativa, remite o correspondente expediente administrativo ao antedito Xulgado e, consonte co artigo 45 da Lei 39/2015, do 1 de outubro, do Procedemento Administrativo Común das Administracións Públicas, publica este anuncio para xeral coñecemento de todas as persoas interesadas no procedemento, que son emprazadas para que poidan comparecer como parte nos autos no referido Xulgado, no prazo de nove días, contados dende o seguinte ao da publicación deste anuncio. DOCUMENTO ASINADO ELECTRÓNICAMENTE
NOMEAMENTO DE PERSOAL FUNCIONARIO DE CARREIRA NA PRAZA DE OFICIAL ALBANEL, UNHA VEZ REMATADO O PROCESO SELECTIVO
ADMINISTRACIÓN LOCAL — Municipal — Poio (Persoal, oposicións, 12/04/2023)

A Xunta de Goberno Local, na sesión de data 28/03/2023, acordou o nomeamento como persoal funcionario de carreira para ocupar 2 prazas de Oficial Albanel (escala Administración especial; grupo C, subgrupo C2 de titulación), incluídas nas OEP do ano 2017: — Lela Manuel Demetrio Chawki Vinatoru, con DNI ***8301** — Ana Belkis Essoussi Rigol con DNI ***7231** O que se publica aos efectos de dar cumprimento ao establecido na lexislación reguladora do proceso selectivo. Asinado dixitalmente á marxe na data indicada O Alcalde Luciano Sobral Fernández
DH. A36.02416. SOLICITUDE DA COMUNIDADE DE USUARIOS DE TOMEZA PARA A MODIFICACIÓN DE CARACTERÍSTICAS DA CONCESIÓN DUN CAUDAL DE AUGA, NO CONCELLO DE PONTEVEDRA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 05/05/2023)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que mediante resolución da dirección de Augas de Galicia de data 19 de outubro de 2022 e como resultado do expediente incoado para o efecto, outorgouse á Comunidade de Usuarios de Tomeza a modificación de características da concesión que se lle outorgara na resolución de Augas de Galicia de data 19.07.2005, modificación que consiste en incluír seis novas captacións, seis mananciais situados no lugar de Outeiro Ladrón, na parroquia de Tomeza (San Pedro), no concello de Pontevedra (Pontevedra), para aproveitar 14.689,5 m3 anuais de auga, con destino a uso doméstico. Santiago de Compostela, 24 de abril de 2023 O xefe do Servizo de Tramitación Técnico-Administrativa do Dominio Público Hidráulico Agapito Jose De Elena Llunell
PROCESO SELECTIVO DOUS (2) OFICIAIS DE 1ª CONDUTOR CAMIÓN MOTOBOMBA, LABORAL TEMPORAL.
ADMINISTRACIÓN LOCAL — Municipal — Mos (Persoal, oposicións, 24/07/2023)

Aprobadas por Resolución de Alcaldía de data 14/07/2023, as bases e a convocatoria da selección de dous (2) oficiais 1ª condutor camión motobomba, laboral temporal, para a unidade de Emerxencias e Protección Civil. Ábrese o prazo de presentación de solicitudes, que será de 05 días hábiles a contar desde o día seguinte á publicación deste anuncio no Boletín oficial da Provincia. Os sucesivos anuncios desta convocatoria, cando procedan de conformidade coas bases, publicaranse na sede electrónica deste Concello [http://mos.sedelectronica. gal] e, de forma potestativa, na páxina web do Concello de Mos [http://mos.es], para maior difusión.
APROBACIÓN INICIAL DO PROXECTO DE ESTATUTOS E BASES DE ACTUACIÓN REGULADORES DA FUTURA XUNTA DE COMPENSACIÓN DO POLÍGONO DE SOLO URBANO NON CONSOLIDADO PEI 9 DO PXOM DE SANXENXO (EXP.11075/2022)
ADMINISTRACIÓN LOCAL — Municipal — Sanxenxo (Urbanismo e Patrimonio, 17/02/2023)

Na data do 2 de febreiro de 2023 a Alcaldesa Accidental do Concello de Sanxenxo acordou prestar aprobación inicial ao Proxecto de Estatutos e Bases de Actuación reguladores da futura Xunta de Compensación do polígono de solo urbano non consolidado PEI 9 do PXOM de Sanxenxo, presentado pola sociedade Gestilar Isla San Martiño, S. L. De conformidade co disposto no artigo 302 do Decreto 143/2016, do 22 de setembro, polo que se aproba o Regulamento da Lei do Solo de Galicia, sométese o expediente a información pública polo prazo dun mes para que se formulen as alegacións que se estimen pertinentes. Durante o citado prazo poderá ser examinado por calquera interesado nas dependencias municipais. Así mesmo, o proxecto de estatutos e bases de actuación e a resolución municipal de aprobación inicial poden consultarse no taboleiro de anuncios da sede electrónica do Concello de Sanxenxo (https://concellodesanxenxo.sedelectronica. gal). Os propietarios non promotores do proxecto poderán adherirse e incorporarse ao mesmo e, con iso, á futura xunta de compensación, debendo formular a incorporación mediante escrito dirixido ao concello dentro do prazo que dure a información pública. Xuntarase ao citado escrito a documentación acreditativa da titularidade da/s parcela/s do propietario. En Sanxenxo, a 2 de febreiro de 2023. A Alcaldesa Accidental. Nazam Malo Van Riet. DOCUMENTO ASINADO ELECTRONICAMENTE
EDICTO COBRANZA TERCEIRO TRIMESTRE 2023 POSTOS E BARRACAS
ADMINISTRACIÓN LOCAL — Municipal — Tui (Recadación, 27/07/2023)

Aprobado por este Concello o Padrón da “Taxa por ocupación de vía pública con postos de venda ambulante”, queda exposto ao público durante o prazo de 1 mes (artigo 83.2 da Lei 39/2015, de 1 de outubro, do Procedemento Administrativo Común das Administracións Públicas), para o seu exame e alegacións por parte das persoas interesadas. A exposición ao público do presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, Xeral Tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpoñer os seguintes recursos (artigo 14.2 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais): De conformidade co previsto no artigo 12 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, en relación cos artigos 24 e 25 do Real Decreto 939/2005, de 29 de xullo, polo que se aproba o Regulamento Xeral de Recadación, comunícaselles aos contribuíntes afectados que o período voluntario de cobranza das taxas indicadas comprenderá dende o día 28 de xullo ata o día 28 de setembro de 2023, ambas datas incluídas. Consonte cos artigos 23 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación, empregando os documentos de ingreso dos recibos non domiciliados en entidades financeiras, que se enviarán por correo postal ordinario (sen carácter de notificación) ao domicilio declarado polo contribuínte, as taxas deberán satisfacerse: A perda ou a non recepción do devandito documento de ingreso do recibo non eximen da obriga do pagamento e non impiden a utilización da vía de prema, polo que o contribuínte poderá obter un duplicado ata o derradeiro día do período voluntario de cobranza, ben nas dependencias do departamento de Tesourería do Concello, ben por solicitude telefónica ou no correo electrónico cobros@tui. gal Advírtese aos contribuíntes que poden facer uso da domiciliación bancaria para o pagamento segundo o disposto no artigo 38 do Real Decreto 939/2005, de 29 de xullo, polo que se aproba o Regulamento Xeral de Recadación. Os recibos que figuren correctamente domiciliados faranse chegar ás respectivas entidades financeiras para que sexan cargados nas contas dos seus clientes. O vencemento do prazo de ingreso en período voluntario sen que se teña satisfeita a débeda determinará o comezo do procedemento de prema e a esixencia da recarga e dos xuros de demora que en cada momento correspondan, segundo o establecido nos artigos 26, 28 e 161 da Lei 58/2003, de 17 de decembro, Xeral Tributaria. En Tui, o Alcalde-Presidente, Enrique Cabaleiro González Documento asinado dixitalmente á marxe
APROBACIÓN INICIAL ORZAMENTO 2023 DA MANCOMUNIDADE DE CONCELLOS DO MORRAZO
ADMINISTRACIÓN LOCAL — Municipal — Mancomunidade de Concellos do Morrazo (Presupostos e cadros de persoal, 31/10/2023)

Aprobado inicialmente en sesión ordinaria da Asemblea da Mancomunidade de Concellos do Morrazo, de data 16 de outubro de 2023, o Orzamento Xeral, Bases de Execución, e cadro de persoal para o exercicio económico 2023, con arranxo ao previsto no artigo 169 do Texto Refundido da lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, exponse ao público o expediente e a documentación preceptiva por prazo de quince días desde a publicación deste anuncio, aos efectos de reclamacións e alegacións. Durante o devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica desta Entidade [ http://mancomunidadedomorrazo.sedelectronica. gal ]. De conformidade co acordo adoptado o Orzamento considerarase definitivamente aprobado, se durante o citado prazo non presenten reclamacións. O Presidente, en Bueu, na data sinalada á marxe.
NOMEAMENTO DE FUNCIONARIOS DE CARREIRA
ADMINISTRACIÓN LOCAL — Municipal — Vilanova de Arousa (Persoal, oposicións, 01/06/2023)

Mediante Resolución da Alcaldía de 25 de maio de 2023 acordouse nomear funcionarios/as de carreira as persoas que resultaron seleccionadas nos seguintes procesos selectivos incluídos na oferta de emprego público ordinaria correspondente ao año 2022 deste concello de Vilanova de Arousa: Escala de Administración Xeral, Subescala Técnica, Técnico de Administración Xeral: BAGEN MORATONA, SIGRID ***6653** Escala de Administración Especial, Subescala Técnica, Clase Arquitecto/a: GRIMA SALLAVERA, KHADIDJA ***7789** Vilanova de Arousa, na data da sinatura electrónica. O ALCALDE. Laura Irene El Kharrim Molchanova.
APROBACIÓN DA OFERTA DE EMPREGO PÚBLICO PARA O EXERCICIO 2023
ADMINISTRACIÓN LOCAL — Municipal — Moaña (Oferta de emprego público, 17/08/2023)

Na Resolución de Alcaldía núm.2023-0614, de 30 de xuño de 2023, aprobouse a seguinte oferta de emprego público para o exercicio 2023 coa especificación das prazas relacionadas, xunto coa súa denominación e clasificación: O que se publica en cumprimento do ordenado na Resolución de aprobación desta. Contra este acordo, que pon fin á vía administrativa, poderá interpoñerse recurso potestativo de reposición no prazo dun mes a contar dende o día seguinte ó da súa publicación, ó abeiro do establecido no artigo 124.1 da Lei 39/2015, do 1 de outubro, do procedemento administrativo común das administracións públicas, ou ben directamente o recurso contencioso-administrativo ante o Xulgado do Contencioso-Administrativo de Pontevedra no prazo de dous meses contados dende o día seguinte ó da súa publicación, consonte ó disposto nos artigos 8.1 e 46.1 da Lei 29/1998, de 13 de xuño da Xurisdición Contencioso-Administrativa. No caso de interpoñerse o recurso potestativo de reposición, deberase resolver e notificar no prazo dun mes segundo establece o artigo 124.2 da devandita Lei 39/2015, entendéndose desestimado polo transcurso do dito prazo sen resolución expresa notificada, podendo entón os interesados interpoñer recurso contencioso-administrativo, consonte ao establecido no artigo 46.1) e 4) da Lei 29/1998, Reguladora da Xurisdición Contencioso-Administrativa. Non obstante, tamén se poderá interpoñer calquera outro recurso que as persoas interesadas estimen procedente conforme a Dereito. A alcaldesa, Leticia Santos Paz
APROBACIÓN DEFINITIVA EXPEDIENTE DE MODIFICACIÓN DE CRÉDITOS NÚMERO 1/2023.
ADMINISTRACIÓN LOCAL — Provincial — Deputación Provincial (Presupostos e cadros de persoal, 03/04/2023)

O Pleno da Deputación Provincial de Pontevedra na sesión ordinaria que tivo lugar o día 24 de febreiro de 2023, aprobou inicialmente o expediente de modificación de créditos número 1/2023. Este expediente incluía créditos extraordinarios (EXT.01/23), por importe de 1.454.164,78 euros, suplementos de créditos (SUP.01/23), por importe de 1.393.289,23 euros e a modificación do Anexo II das bases de execución. De conformidade co disposto nos artigos 169 e 177.2 do Real decreto lexislativo 2/2004 de 5 de marzo polo que se aproba o texto refundido da Lei reguladora das facendas locais, e nos artigos 20 e 38 do Real decreto 500/1990 de 20 de abril, o expediente foi exposto ó público durante un prazo de quince días hábiles no que os interesados puideron examinalo e presentar reclamacións o mesmo. Rematado o prazo de exposición pública, non se presentaron reclamacións contra a devandita modificación do orzamento da Deputación Provincial de Pontevedra, polo que ésta considérase definitivamente aprobada. Faise público que, unha vez realizada esta modificación, o orzamento da Deputación Provincial de Pontevedra presenta a seguinte distribución por capítulos: De conformidade co establecido nos artigos 5.4 e 8 da Lei 19/2013, de 9 de decembro, de transparencia, acceso á información pública e bo goberno, publicaranse na páxina web “www.depo. gal” a correspondente documentación do expediente de modificación de créditos número 1/2023 da Deputación de Pontevedra. Recursos procedentes: Contra este acordo de aprobación definitiva do expediente de modificación de créditos número 1/2023 da Deputación Provincial de Pontevedra, poderá interporse recurso contencioso-administrativo ante a Sala do contencioso-administrativo do Tribunal Superior de Xustiza de Galicia, no prazo de dous meses a contar desde o día seguinte ó da súa publicación (artigos 10 e 46 da Lei 29/1998, de 13 de xullo, Reguladora da Xurisdición Contencioso-Administrativa), e todo iso sen prexuízo de que se poida utilizar calquera outro recurso que estime conveniente e sexa conforme a Dereito.
EXPOSICIÓN PÚBLICA APROBACIÓN INICIAL DA MODIFICACIÓN DA RPT
ADMINISTRACIÓN LOCAL — Municipal — Soutomaior (Presupostos e cadros de persoal, 09/11/2023)

Transcorrido dito prazo, a aprobación elevarase a definitiva se non se presentan alegacións, suxestións ou reclamacións en caso contrario, a relación de postos de traballo deberá ser obxecto de aprobación definitiva, previa resolución das reclamacións, suxestións ou alegacións presentadas. Soutomaior, 06 de novembro de 2023. O ALCALDE, Manuel A. Lourenzo Sobral
EXPOSICIÓN PÚBLICA DA MODIFICACIÓN DO REGULAMENTO DE VERTEDURAS E DE PRESTACIÓN DO SERVIZO DE SANEAMENTO E DEPURACIÓN (EXPTE.187/2022)
OUTRAS ENTIDADES —  — Consorcio para a Xestión do Ciclo Urbano da Auga do Louro (Ordenanzas e Regulamentos, 09/02/2023)

O Comité Directivo do Consorcio para a Xestión Integral do Ciclo Urbano da Auga do Louro, en sesión ordinaria celebrada o día 24 de xaneiro de 2023, acordou a aprobación inicial da MODIFICACIÓN DO REGULAMENTO DE VERTEDURAS E DE PRESTACIÓN DO SERVIZO DE SANEAMENTO E DEPURACIÓN (Expte.187/2022). En cumprimento do disposto no art.49 b) e 70.2 da Lei 7/1985, do 2 de abril, Reguladora das Bases do réxime local, sométese o expediente a información pública polo prazo de trinta días a contar dende o día seguinte á inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo o expediente poderá ser examinado por calquera interesado nas dependencias deste Consorcio para que formule as alegacións que considere pertinentes. Así mesmo, estará a disposición na sede electrónica [http://consorciodolouro.sedelectronica. gal]. Se transcorrido o prazo indicado non se presentaron reclamacións, dito acordo considerarase definitivamente aprobado. Así o manda e asina dixitalmente, o Presidente, Manuel Alejandro Lorenzo Alonso
SOLICITUDE DE SUBVENCIÓN PARA A CONTRATACIÓN DE DOUS TRABALLADORES DESEMPREGADOS AO ABEIRO DO PLAN APROL 2023
ADMINISTRACIÓN LOCAL — Municipal — Cañiza, A (Persoal, oposicións, 23/02/2023)

O Concello de A Cañiza presentou solicitude ante a Consellería de Emprego e Igualdae para a contratación de 2 traballadores desempregado acolléndose á Orde convocatoria de Subvención sobre as bases que regulan as axudas e subvencións para o fomento de emprego no ´medio Rural (Aprol Rural) e se procede a súa convocatoria para o exercicio 2023, publicada no DOG nº 22 de 1 de febreiro de 2023. Tal e como dispón a normativa de referencia, os/as candidatos/as interesados/as en participar no procedemento de selección, deberán ser remitidos/as como consecuencia do resultado da oferta de emprego emitida polo Concello de A Cañiza, e tramitada na oficina do Servizo Público de Emprego de Galicia sita no Termo Municipal. O ámbito de búsqueda da oferta de emprego é o municipal. Por medio deste Proxecto, denominado ”Servizo de Valorización Ambiental”, se solicitou a subvención para a contratación de 2 persoas desempregadas, coa ocupación características expostas a continuación: O procedemento de selección se iniciará unha vez se reciba a Resolución positiva concedente da subvención de referencia, e o persoal será contratado coas características establecidas na mesma. As bases específicas do procedemento poderán consultarse, unha vez se inicie o procedemento de selección, no taboleiro de anuncios da Casa Consistorial do Concello e no taboleiro de anuncios da páxina WEB oficial do Concello da Cañiza, sito na sede electrónica e con dirección https://caniza.sedelectronica.es.Estes serán os principais medios para dar publicidade a tódalas notificacións dos actos que deriven do procedemento selectivo. E para que conste aos efectos de publicidade da convocatoria sobre os procedemento de selección de referencia motivo do mesmo, se firma dixitalmente á marxe. O Alcalde: Luis Antonio Gómez Piña.
PADRÓN TAXA AXUDA A DOMICILIO DEPENDENCIA NOVEMBRO 2022
ADMINISTRACIÓN LOCAL — Municipal — Guarda, A (Recadación, 21/02/2023)

A Presidencia desta Corporación, mediante resolución núm.2022-2024, de 30 de decembro de 2022, aprobou o padrón da taxa pola prestación do servizos de axuda no fogar (saf) na modalidade de dependencia correspondente ó mes de novembro do exercicio tributario 2022 do Concello da Guarda. A dita resolución é definitiva en vía administrativa. O padrón fiscal exporase ao público no departamento de tesourería municipal durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación dos servizos de axuda no fogar (saf) na modalidade de dependencia correspondente ó mes de novembro do exercicio tributario 2022 do Concello da Guarda será do día 01 de marzo de 2023 ao día 01 de maio de 2023, ámbalas dúas datas inclusive. A data de cargo en conta dos recibos domiciliados será o día 06 de marzo de 2023. O imposto deberá satisfacerse a través das seguintes entidades bancarias: ABANCA BBVA BANCO SANTANDER CAIXABANK BANCO SABADELL O vencemento do prazo en período voluntario sen ter sido satisfeita a débeda, determinará o comezo do procedemento de constrinximento, coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Antonio Lomba Baz Documento asinado dixitalmente á marxe
APROBACIÓN DEFINITIVA DO CRÉDITO EXTRAORDINARIO CE 07/2023
ADMINISTRACIÓN LOCAL — Municipal — Porriño, O (Presupostos e cadros de persoal, 05/09/2023)

O Pleno do Concello do Porriño, reunido na sesión ordinaria do día 31/07/2023, aprobou inicialmente o expediente de modificación orzamentaria mediante o crédito extraordinario co código CE 07/2023 (expediente dixital 4416/2023), financiado co préstamo formalizado ICO e co remanente líquido de tesourería para gastos xerais (RLTGX), para afrontar o pago das facturas dos provedores que aceptaron a súa inclusión no mecanismo de pago a provedores 2023, por un importe total de 2.209.901,23 €. Na mesma sesión plenaria foi aprobado simultaneamente o expediente de recoñecemento extraxudicial de créditos 02/2023 das facturas nel incorporadas, quedando supeditado este recoñecemento á aprobación da modificación de créditos mediante crédito extraordinario 07/2023, que posibilita a habilitación de crédito orzamentario previo, axeitado e suficiente. Este expediente, tras ser publicado no Boletín Oficial da Provincia de Pontevedra n.º 151, do 07/08/2023, someteuse a información pública polo prazo de 15 días hábiles, rematando este prazo o día 29/08/2023, sen que se presentasen reclamacións ao respecto, tal e como certifica o secretario xeral deste concello o día 30/08/2023, polo que, de conformidade co disposto nos artigos 169 e 177 do Real decreto lexislativo 2/2004, de 5 de marzo, polo que se aproba o Texto refundido da Lei reguladora das facendas locais e os artigos 20 e 38 do Real decreto 500/1990, de 20 de abril, polo que se desenvolve o capítulo primeiro do título sexto da Lei 39/1988, de 28 de decembro, reguladora das facendas locais, en materia de orzamentos, a modificación considérase definitivamente aprobada e o resumo por capítulos dos créditos orzamentarios queda do seguinte xeito: Contra esta aprobación definitiva poderá interporse recurso contencioso-administrativo na forma e prazos que establecen as normas da devandita xurisdición, de acordo co disposto nos artigos 23 e 38.3 do citado real decreto (RD 500/1990). Documento asinado dixitalmente polo alcalde-presidente, Manuel Alejandro Lorenzo Alonso, co código de identificación de sinatura electrónica, no lugar e na data expresados na marxe.
LISTA COBRATORIA DO PREZO PÚBLICO POLA PRESTACIÓN DO SERVIZO DE GARDERÍA MUNICIPAL (ESCOLA INFANTIL) DURANTE O MES DE ABRIL DE 2023. CONCELLO DE A GUARDA
ADMINISTRACIÓN LOCAL — Municipal — Guarda, A (Recadación, 29/05/2023)

A Presidencia desta Corporación, mediante resolución núm.2023-0758 de 18 de maio de 2023 aprobou a lista cobratoria do prezo público pola prestación do servizo de gardería municipal correspondente ó mes de abril do exercicio tributario 2023 do Concello da Guarda. A dita resolución é definitiva en vía administrativa. A lista cobratoria exporase ó público na tesourería municipal durante o prazo de duración do período voluntario de cobranza para que as persoas interesadas poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. As persoas interesadas poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público da lista cobratoria. Comunícase ás persoas obrigadas o pago afectadas que o período voluntario de cobranza do prezo público pola prestación do servizo de gardería municipal do Concello da Guarda correspondente ó mes de abril do exercicio tributario 2023, será do día 30 de maio ó día 31 de xullo de 2023, ámbalas dúas datas inclusive. A data de cargo en conta dos recibos domiciliados será o día 15 de xuño de 2023. O prezo público deberá satisfacerse a través das seguintes entidades bancarias: O vencemento do período voluntario de cobranza sen ter sido satisfeita a débeda determinará o comezo do procedemento de constrinximento coa percepción do recargo da mora e demais conceptos esixibles, tal e como se fixa nos artigos 160 e 161 da Lei 58/2003, de 17 de Decembro, Xeral Tributaria e nos artigos 69 e seguintes do Real Decreto 939/2005, de 29 de xullo, polo que se aproba o Regulamento Xeral de Recadación. O Alcalde, Antonio Lomba Baz Documento asinado dixitalmente ó marxe
CONVOCATORIA E BASES ESPECÍFICAS DE SUBVENCIÓNS PARA ACTIVIDADES CULTURAIS ANO 2023
ADMINISTRACIÓN LOCAL — Municipal — Rodeiro (Subvencións e axudas, 11/08/2023)

Por acordo da Xunta de Goberno Local do día 1 de agosto de 2023 aprobouse a convocatoria e as bases específicas para o ano 2023 das axudas reguladas pola Ordenanza xeral reguladora da concesión de subvencións municipais a asociacións e entidades sen ánimo de lucro que desenvolvan accións no Concello de Rodeiro (BOP núm.155, do 12.08.2005). O Concello de Rodeiro aproba as bases específicas reguladoras de concesión de axudas e subvencións destinadas a promover e fomentar actividades deportivas, segundo os principios de obxectividade, concorrencia, publicidade e transparencia. O Concello de Rodeiro concederá axudas económicas pola promoción, difusión e realización de actividades culturais durante o ano 2023, que se financiarán con cargo a partida orzamentaria 330/480, co límite de 15.000,00 €. Entenderase como actividade cultural as dirixidas á ensinanza musical, á promoción da cultura, á xuventude, á muller, á preservación das tradicións ou calquera outra que redunde en beneficio dos veciños asociados, sempre que formen parte dos fins da asociación. Poderán solicitar estas axudas as persoas físicas ou xurídicas sen ánimo de lucro e con domicilio en Rodeiro que desenvolvan as actividades obxecto da subvención entre os días 1 de xaneiro e 31 de decembro de 2023. O prazo de solicitude será de corenta días naturais contados dende o día seguinte da publicación da convocatoria no Boletín Oficial da Provincia (BOP). As solicitudes presentaranse obrigatoriamente de xeito electrónico a través da sede electrónica do Concello (https://rodeiro.sedelectronica. gal) utilizando o trámite “instancia xeral”, á que achegarán os formularios oficiais que figuran na web municipal e toda a documentación que esixe a ordenanza xeral de subvencións do Concello. Se algunha asociación presenta a solicitude presencialmente, o Concello requirirá que sexa emendada a través da súa presentación electrónica e, nese suposto, considerarase como data de presentación da solicitude aquela na que se realice a emenda. Para a adxudicación das axudas teranse en conta os seguintes criterios: Transcorridos tres meses dende o remate do prazo de presentación de solicitudes sen que os interesados obteñan resposta expresa a súa solicitude, entenderase desestimada a petición. No non previsto nas presentes bases estarase ao disposto na ordenanza xeral reguladora da concesión de subvencións municipais a asociacións e entidades se ánimo de lucro que desenvolvan accións no Concello de Rodeiro, publicada no BOP núm.155, correspondente ao día 12 de agosto de 2005 e, de xeito supletorio, na Lei 9/2007, do 13 de xuño, de subvencións de Galicia. Rodeiro, na data da sinatura electrónica O alcalde, José Luís Camiñas Vázquez
APROBACIÓN INICIAL MODIFICACIÓN BASE EXECUCIÓN ORZAMENTO 2023
ADMINISTRACIÓN LOCAL — Municipal — Gondomar (Presupostos e cadros de persoal, 27/09/2023)

O Pleno do Concello de Gondomar, en sesión ordinaria celebrada o día 14 de setembro de 2023 acordou aprobar inicialmente o expediente de modificación da Base de Execución 28 do Orzamento do ano 2023. En cumprimento do disposto no artigo 169.1 do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á información pública polo prazo de quince días, contados desde o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. O expediente considerarase definitivamente aprobado se durante o citado prazo non se houbesen presentado reclamacións; en caso contrario, O Pleno do Concello de Gondomar dispoñerá dun prazo dun mes para resolvelas. (Documento asinado electrónicamente á marxe)